31978R1300
L 160/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1300/78 НА СЪВЕТА
от 6 юни 1978 година
за изменение на Регламент (ЕИО) № 1703/72 за определяне inter alia на правила за финансиране от Общността на разходи, произтичащи от прилагането на Конвенцията за хранителна помощ от 1971 година
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност и по-специално член 43 от него,
като взе предвид предложението на Комисията,
като взе предвид становището на Асамблеята (1),
като има предвид, че член 3, параграф 1 от Регламент (ЕИО) № 2727/75 на Съвета от 29 октомври 1975 г. относно общата организация на пазара на зърнени култури (2), последно изменен с Регламент (ЕИО) № 1125/78 (3), предвижда определяне на единна интервенционна цена за определени зърнени култури, включително за мека пшеница, и на референтна цена за мека пшеница за хлебопроизводство;
като има предвид, че от 1977-1978 пазарна година интервенционното изкупуване на мека пшеница за хлебопроизводство може да се извършва на референтна цена при специални интервенционни мерки;
като има предвид, че, следователно, меката пшеница за хлебопроизводство може да се доставя като хранителна помощ;
като има предвид, че Регламент (ЕИО) № 1703/72 на Съвета от 3 август 1972 г. относно определяне inter alia на правила за финансиране от Общността на разходи, произтичащи от прилагането на Конвенцията за хранителна помощ (4) от 1971 г., се отнася само до интервенционната цена и по-специално член 7 от въпросния регламент, относно цената, на която стоките се предават при прилагане на гореспоменатата конвенция;
като има предвид, че, тъй като определени мерки за оказване на хранителна помощ могат да бъдат под формата на мека пшеница или мека пшеница за хлебопроизводство, стоките следва да се доставят на съответната цена,
ПРИЕ НАСТОЯЩИЯ РЕГЛАМЕНТ:
Член 1
Член 7, първа алинея от Регламент (ЕИО) № 1703/72 се заменя със следния текст:
„Цената, на която интервенционната агенция предава стоките в изпълнение на Конвенцията за хранителна помощ от 1971 г., е, по целесъобразност, единната интервенционна цена или референтната цена за месеца, през който стоките се изтеглят от интервенция.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Той се прилага, считано от 1 август 1977 г.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 6 юни 1978 година.